## Rješenje o oduzimanju dozvole za obavljanje poslova brokera za Vlastu Perše-Oroz iz Zagreba

### NN 69/2005 (6.6.2005.), Rješenje o oduzimanju dozvole za obavljanje poslova brokera za Vlastu Perše-Oroz iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1360**

Na temelju odredbi članka 12. točka 5. i članka
58. stavak 1. točka 7. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske po službenoj dužnosti, u predmetu oduzimanja dozvole za obavljanje
poslova brokera Vlasti Perše-Oroz iz Zagreba, Hondlova 2a, na sjednici održanoj 2. lipnja 2005. godine
donijela je

## RJEŠENJE

1. Vlasti Perše-Oroz
iz Zagreba, Hondlova 2a, oduzima se dozvola za
obavljanje poslova brokera.

2. Vlasta Perše-Oroz
iz Zagreba, Hondlova 2a, briše se iz Registra
ovlaštenih brokera koji vodi Komisija za vrijednosne papire Republike Hrvatske.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za
vrijednosne papire Republike Hrvatske (dalje: Komisija), klasa:
UP/I-450-08/03/185 od 18. lipnja 2003. godine, Vlasti Perše-Oroz
iz Zagreba, Hondlova 2a, zaposlenici ovlaštenog
društva Partner banka d.d., Zagreb, izdana je na neodređeno vrijeme dozvola za
obavljanje poslova brokera.

Odredbom članka 10.
stavak 1. Pravilnika o sadržaju zahtjeva za izdavanje i postupku izdavanja
dozvola ovlaštenim društvima i osobama ovlaštenim za obavljanje poslova
vrijednosnim papirima (»Narodne novine« br. 143/02)
istaknuta je obveza brokera da kontinuirano obavlja poslove sukladno Zakonu o
tržištu vrijednosnih papira (»Narodne novine« br.
84/02, dalje: Zakon) i aktima Komisije.

Rješenjem Komisije
klasa: UP/I-450-08/05-02/18 od 10. veljače 2005. godine, ovlaštenom društvu
Partner banka d.d., Zagreb oduzeta je dozvola za obavljanje svih poslova s
vrijednosnim papirima. Dakle, Partner banka d.d, Zagreb od 10. veljače 2005.
godine nije ovlašteno društvo.

Kako je odredbom članka
58. stavak 1. Zakona propisano da će Komisija rješenjem oduzeti dozvolu brokeru
koji prestane ispunjavati uvjete na temelju kojih mu je dozvola izdana ako u
roku koji Komisija odredi te uvjete ne ispuni, Komisija je zaključkom klasa:
UP/I-450-08/05-02/21 od 10. veljače 2005. godine imenovanoj odredila rok od 3
(tri) mjeseca za dostavu dokaza da je zaposlena u ovlaštenom društvu na
obavljanju poslova trgovine s vrijednosnim papirima. Kako je razvidno iz
dostavnice, predmetni zaključak uručen je Vlasti Perše-Oroz
14. veljače 2005. godine.

Budući da Vlasta Perše-Oroz nije do 14. svibnja 2005. godine, a niti
naknadno, Komisiji dostavila traženi dokaz o zaposlenju, valjalo je riješiti
kao u izreci ovog rješenja, dakle oduzeti joj dozvolu za obav­lja­nje poslova brokera i brisati je iz Registra ovlaštenih
brokera u koji je bila upisana pod rednim brojem 184 (sto osamdeset četiri).

Sukladno odredbama
članka 8. Zakona, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja
žalba nije dopuštena, ali se protiv istoga može se pokrenuti upravni spor
podnošenjem tužbe Upravnom sudu Republike Hrvatske u roku 30 dana od dana
primitka ovog rješenja.

Klasa:
UP/I-450-08/05-02/21

Urbroj: 567-03/05-2

Zagreb, 2. lipnja 2005.

Predsjednik Komisije

**Miljenko** **Fičor**, v. r.

Rješenje, NN 69/2005-1360